Medlemsnyt+5.+november+2009

Kære medlemmer af Københavns Fødevarefællesskab!

Tak for en dejlig onsdag i går, hvor der blev solgt ikke færre end 95 poser grøntsager til glade KBHFF-medlemmer. Som en slags nyt tiltag prøver vi at give løbende updates om, hvordan KBHFF udvikler sig. Denne gang har vi 4 updates på programmet: Derfor har vi oprettet et webforum, hvor alle medlemmer af KBHFF kan lave opslag om interessante aktiviteter, dele opskrifter og tips, finde andre medlemmer, der også har et stort behov for en bestemt varer - f.eks. økologiske bleer - og så sammen bestille varer. I kan finde forummet på @http://forum.kbhff.dk- samtidig sætter vi fra på onsdag en opslagstavle op nede i butikken, så de, der ikke er så glade for computere og webfora også kan være med. Generalforsamlingen kort: Vi har fået valgt en bestyrelse - bestående af de nuværende medlemmer af driftskollektivet. Som konstitueret forening kan vi nu få adgang til vores egen bankkonto. Det betyder, at vi i nær fremtid gør det muligt at betale for fødevare via netbank! Stay tuned!Det rigtige referat af generalforsamlingen kan læses her: http://kbhff.wikispaces. com/Generalforsamling_2009
 * 1) Ingen porrer i sidste uge.**Vi ved godt, at der ikke var nogen porrer med poserne for sidste uge (uge 44), selvom det stod på sedlen. Det er ikke jer, der er blevet snydt. Der er ingen af os, der har fået porrer. Det skyldes en fejl med vores bestillingsskemaer. Til gengæld var der så porrer med i denne uge i stedet for.
 * 2) Opslagstavle - både i butikken og på nettet**Medlemmerne er den vigtigste del af KBHFF. Og derfor er en af KBHFFs vigtigste funktioner at gøre det nemt for medlemmerne at finde sammen omkring de interesser og behov, som de har til fælles.
 * 3) Opsummering af generalforsamling**Lørdag d. 24. oktober samledes en masse glade og engagerede medlemmer af KBHFF i Folkets Hus på Nørrebro for at diskutere visioner og mål for fødevarefællesskabet. Det var en rigtig dejlig dag - og vi vil på driftskollektivets vegne gerne sige tak til alle, der deltog og var med til at gøre det til en rigtig særlig dag.
 * 4) Opsummering af KBHFF's visionsworkshop**Resultatet af visionsworkshoppen kan kort opsummeres i de følgende fem punkter, som de tilstedeværende medlemmer prioriterede, at KBHFF skal drives efter de kommende 6 måneder:

1. Optimering af den nuværende butik Det er stadig så nyt og udfordrende at drive butikken, at det er for tidligt at igangsætte en ny butik. Det bedste vi kan gøre nu, er at optimere den nuværende butik i de nuværende lokaler og opbygge erfaringer og dokumentere disse, så det er nemmere for andre at starte et fødevarefællesskab. Hvis vores nuværende vækst fortsætter, skal vi finde nye og større lokaler på sigt.

2. Langsom udvidelse af varesortimentet Vi fastholder fokus på frugt og grønt, men da mange medlemmer har ytret ønske om at kunne købe flere varer gennem KBHFF, vil vi kigge på mulighederne for at udvide med f.eks. tørvarer som mel og gryn. En vigtig funktion for KBHFF bliver at gøre det muligt for medlemmer med samme behov at finde hinanden gennem KBHFF (via opslagstavlen eller webforummet) og sammen købe nye varer ind som eksperiment (f.eks. økologiske bleer). Disse eksperimenter kan på denne måde vokse og eventuelt indgå som en fast del af KBHFF's sortiment. Der er ingen medlemmer, der ønsker at stå i vejen for andre medlemmers indkøbsønsker og forbrugsvaner, og derfor står det medlemmerne frit for at gå sammen om at eksperimentere med indkøb af varer, der f.eks. ikke kan skaffes lokalt, så som chokolade, ingefær, kokos, te eller kaffe. 3. Bedre aktivering af medlemmerne igennem nye projekter/initiativer Vi har mange medlemmer - flere end der kan arbejde i butikken hver uge. Derfor har vi nedsat en "arbejdsformidlings"gruppe, der skal iværksætte og koordinere nye initiativer, som medlemmerne kan lægge deres tre timer om måneden i, og som kan være med til at udvikle KBHFF. Gruppen offentliggør nye tiltag på webforummet og på vores ny opslagstavle.

4. Bedre vidensdeling m. forum og opslagstavle For at gøre det nemmere for medlemmerne at dele viden og kontakter med hinanden, har vi sat en opslagstavle op i butikken, hvor medlemmer kan gøre opmærksom på tiltag og initiativer. Opslagstavlen har også et digitalt modstykke i form af det webforum, der findes på @http://forum.kbhff.dk, hvor alle medlemmer kan oprette indlæg og dele viden og idéer.

5. Flere medlemsaktiviteter KBHFF skal være meget mere end bare en pose grøntsager en gang om ugen. Vi vil gerne have ugentlige/månedlige medlemsaktiviteter - f.eks. folkekøkken, syltning, storytelling, og meget andet. Derfor har vi nedsat en aktivitetsgruppe, der står for koordinering af medlemsaktiviteter i KBHFF. Det (endnu) mere fyldige referat af visionsdagen kan læses her: http://kbhff.wikispaces. com/KBHFF_visionsworkshop_2009 Kærlig hilsen,dit fødevarefællesskab -- Københavns Fødevarefællesskab www.kbhff.dk info@kbhff.dk